Молекула электрондук абалы
Молекула электрондук абалы – молекуладагы электрондун ар түрдүү мүнөздөгү кыймылына негизделген энергетикалык кванттык абалы. Эң аз энергияга ээ болгон абал негизги электрондук абал, ал эми калган абалдары дүүлүккөн абал деп аталат. Мол-а негизги абалдан дүүлүккөн абалга өтүшү үчүн 1–10 эВ энергия сарпталат. Ар бир электрондук абалга ядролор арасындагы аралык өзгөрүшү менен потенциалдык бет, эки атомдуу мол-лар үчүн – потенциалдык ийри сызык туура келет. Потенциалдык ийри сызыкта минимум болсо, анда мол. ошол электрондук абалда туруктуу. Ар бир электрондук абалга өзүнчө теңдештик конфигурация, күчтүк талаа жана молекула нормалдуу термелүүсүнүн жыштыгы туура келет.

Колдонулган адабияттар
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
 Химия